Las Palmas de Gran Canaria

Las Palmas, officialmente Las Palmas de Gran Canaria, es un citate e capital del insula Gran Canaria, in le Insulas Canari, al Oceano Atlantic. 

Illo es le co-capital (junctemente con Santa Cruz de Tenerife), le citate le plus populate in le communitate autonome del Insulas Canari, e le novesime plus grande citate in Espania, con un population de  in 2010. Illo es etiam le quinte plus populate area urban in Espania e (dependente del fontes) le novesime o decime plus populate area metropolitan in Espania.

Las Palmas es situate in le parte nord-est del insula de Gran Canaria, circa 150 kilometros foras del costa marocchin in le Oceano Atlantic. Las Palmas ha un climate de deserto calide multo influentiate per le Oceano Atlantic, con temperaturas calide durante le anno. Illo ha un temperatura annual medie de 21,2 °C. Secundo un studio facite per Thomas Whitmore, director de recerca de climatologia del Syracuse University in le Statos Unite, Las Palmas frue del "melior climate in le mundo".

Le citate esseva fundate in 1478, e considerate le capital de facto (sin recognition juridic) del Insulas Canari usque le 17e seculo. Illo es le domo del Ministerio Canari de Presidentia (condividite in un termino de quatro annos con Santa Cruz de Tenerife), etiam como le medietate del Ministerios e Consilios  del Governamento Canari, e le Alte Corte de Justitia del Insulas Canari. Illo es le capital judicial e commercial del Insulas Canari, e etiam le domo de un grande parte del poter executive.

Categoria:Citates in Espania